Kombe la Shirikisho la FIFA

Kombe la Shirikisho la FIFA (Kiingereza: FIFA Confederations Cup) yalikua ni mashindano ya kimataifa ya mpira wa miguu kwa timu za taifa za wanaume, yaliyokuwa yakifanyika kila baada ya miaka minne chini ya usimamizi wa FIFA. Mashindano haya yalishirikisha kila bingwa wa shirikisho la mpira wa miguu katika mabara yote sita (AFC, CAF, CONCACAF, CONMEBOL, OFC, na UEFA), pamoja na mshindi wa Kombe la Dunia na nchi mwenyeji wa mashindano, hivyo kufanya jumla ya timu nane.

Kati ya 2001 hadi 2017 (isipokuwa 2003), mashindano haya yalifanyika katika nchi ambayo ingetumika kama mwenyeji wa Kombe la Dunia mwaka uliofuata, yakiwa kama jaribio la maandalizi ya mashindano makubwa yajayo.

Mabingwa wa mara ya mwisho walikuwa Ujerumani, waliotwaa wa Kombe la Shirikisho la FIFA mnamo 2017 baada ya kuifunga Chile bao 1–0 katika mchezo wa fainali na hivyo kushinda taji lao la kwanza.

Mnamo Machi 2019, FIFA ilithibitisha kuwa mashindano haya hayataendelea kufanyika tena. Nafasi yake ilichukuliwa na mashindano ya Kombe la Dunia la Vilabu la FIFA, pamoja na kuanzishwa kwa mashindano ya 2021 FIFA Arab Cup kama maandalizi ya Kombe la Dunia la FIFA 2022.

Marejeo

Jamii:Wiki Loves Sports 2025
Jamii:FIFA
Jamii:Mpira wa Miguu